 Ọpụpụ 25  Jehova wee gwa Mozis, sị:Gwa ụmụ Izrel ka ha wetara m onyinye: Onye ọ bụla obi ya kpaliri inye m onyinye ka unu ga-anata onyinye m.Nke a bụ onyinye unu ga-anata ha: ọlaedo na ọlaọcha na ọla kọpa,eri na-acha anụnụ anụnụ, na ajị anụ e sijiri odo odo, na eri na-acha uhie uhie, na ezigbo ákwà linin, na ajị ewu,na akpụkpọ ebule e sijiri ọbara ọbara, na akpụkpọ anụ sil, na osisi akeshịa;mmanụ maka ihe ọkụ, mmanụ bọlsọm maka ite mmadụ mmanụ nakwa maka ihe nsure ọkụ na-esi ísì ụtọ;na nkume ọnịks na nkume ndị a ga-akwụnye nefọd nakwa ndị a ga-akwụnye nakpa obi.Ha ga-arụkwara m ebe nsọ, nihi na m ga-ebi netiti ha.Dị ka ihe niile m na-egosi gị nke bụ ụkpụrụ a ga-eji rụọ ụlọikwuu ahụ na ụkpụrụ a ga-eji rụọ ihe niile ga-adị nime ya, otú ahụ ka unu ga-arụ ya.Ha ga-eji osisi akeshịa rụọ Igbe nke ga-adị kubit abụọ na ọkara nogologo, otu kubit na ọkara nobosara nakwa otu kubit na ọkara nịdị elu.Ị ga-ejikwa ọlaedo a na-agwaghị agwa machie ya. Ị ga-amachi ya ime na azụ, ị ga-ejikwa ọlaedo kpụọ ihe ịchọ mma gburugburu ọnụ ya.Ị ga-eji ọlaedo kpụọ ihe anọ yiri mgbaaka maka ya ma rụnye ha nelu ụkwụ ya anọ, abụọ ga-adị notu akụkụ ya, abụọ adịrị nakụkụ ya nke ọzọ.Ị ga-eji osisi akeshịa rụọ okporo osisi ma were ọlaedo machie ha.Ị ga-etinyekwa okporo osisi ndị ahụ nihe ndị ahụ yiri mgbaaka bụ ndị dị nakụkụ Igbe ahụ, ka e jiri ha na-ebu Igbe ahụ.Nihe ndị ahụ yiri mgbaaka bụ ndị a rụnyere nIgbe ahụ ka okporo osisi ndị ahụ ga na-adị. A gaghị ewepụ ha ewepụ.Ị ga-etinyekwa ihe àmà m ga-enye gị nime Igbe ahụ.Ị ga-ejikwa ọlaedo a na-agwaghị agwa rụọ ihe mkpuchi ya nke ga-adị kubit abụọ na ọkara nogologo nakwa otu kubit na ọkara nobosara.Ị ga-eji ọlaedo kpụọ cherọb abụọ. Ị ga-akpụnye ha na nsọtụ abụọ nke ihe mkpuchi ahụ.Kpụnye otu cherọb notu nsọtụ nakwa otu cherọb na nsọtụ nke ọzọ. Ọ bụ nelu ihe mkpuchi ahụ ka ị ga-akpụnye cherọb ndị ahụ na nsọtụ ya abụọ.Cherọb ndị ahụ ga-achịli nku ha abụọ elu, nku ha ga-asachi ihe mkpuchi ahụ, otu ga-eche ibe ya ihu. Ihu cherọb ndị ahụ ga-ekpudokwa nihe mkpuchi ahụ.Ị ga-ewerekwa ihe mkpuchi ahụ kpuchie Igbe ahụ, nime Igbe ahụ ka ị ga-etinyekwa ihe àmà m ga-enye gị.M ga-apụta ìhè nihu gị nebe ahụ wee si nelu ihe mkpuchi ahụ gwa gị okwu, nagbata cherọb abụọ ahụ dị nelu igbe ihe àmà ahụ, bụ ihe niile m ga-enye gị niwu maka ụmụ Izrel.Ị ga-eji osisi akeshịa rụọ otu tebụl nke ga-adị kubit abụọ nogologo, otu kubit nobosara nakwa otu kubit na ọkara nịdị elu.Ị ga-eji ọlaedo a na-agwaghị agwa machie ya, ị ga-ejikwa ọlaedo kpụọ ihe ịchọ mma gburugburu ọnụ ya.Ị ga-akpụ ihe ga-aha ka uhiè ọbụ aka mmadụ gburugburu ọnụ ya, ị ga-ejikwa ọlaedo kpụọ ihe ịchọ mma gburugburu ihe ahụ ị ga-akpụ nọnụ ya.Ị ga-eji ọlaedo kpụọ ihe anọ yiri mgbaaka maka ya ma rụnye ha nakụkụ anọ ya bụ ebe ụkwụ anọ ya ga-adị.Ihe ndị ahụ yiri mgbaaka ga-adị nakụkụ ihe ahụ a ga-akpụ nọnụ ya ka ọ bụrụ ihe ga na-ejide okporo osisi ndị a ga-eji na-ebu tebụl ahụ.Ị ga-ejikwa osisi akeshịa rụọ okporo osisi ndị ahụ ma were ọlaedo machie ha, ha ga-eji ha na-ebu tebụl ahụ.Ị ga-arụ efere ya na iko ya na ihe mmiri ya na ọkwá ya bụ ndị ha ga-eji na-awụsa àjà ihe ọṅụṅụ. Ị ga-eji ọlaedo a na-agwaghị agwa rụọ ha.Ị ga na-edebe achịcha a na-eche nihu m nelu tebụl ahụ mgbe niile.Ị ga-eji ọlaedo a na-agwaghị agwa rụọ ihe ndọba oriọna. Ị ga-akpụ ihe ndọba oriọna ahụ akpụ. Ụkwụ ya, alaka ya, iko ya, isi ya nakwa ifuru ya ga-esi nahụ ya pụta.Alaka isii ga-esi nakụkụ ya abụọ pụta, alaka atọ nke ihe ndọba oriọna ahụ ga-esi notu akụkụ ya pụta, alaka atọ nke ihe ndọba oriọna ahụ ga-esikwa nakụkụ ya nke ọzọ pụta.Iko atọ ndị yiri okooko almọnd ga-adị nalaka nke ọ bụla dị notu mpaghara ya, otu isi na otu ifuru ga-adị nagbata otu iko na iko ibe ya, iko atọ ndị yiri okooko almọnd ga-adịkwa nalaka nke ọ bụla dị ná mpaghara ya nke ọzọ, otu isi na otu ifuru ga-adị nagbata otu iko na iko ibe ya. Otú a ka alaka isii ndị ga-esi nihe ndọba oriọna ahụ pụta ga-adị.A ga-enwe iko anọ ndị yiri okooko almọnd nihe ndọba oriọna ahụ, otu isi na otu ifuru ga-adị nagbata otu iko na iko ibe ya.Otu isi nke ga-adị nokpuru alaka abụọ ga-esi na ya pụta, otu isi nke ga-adị nokpuru alaka abụọ ọzọ ga-esi na ya pụta, otu isi nke ga-adị nokpuru alaka abụọ ọzọ ga-esikwa na ya pụta, bụ alaka isii ndị ga-esi nihe ndọba oriọna ahụ pụta.Isi ha na alaka ha ga-esi nahụ ya pụta. Ha dum bụ otu ihe nke e ji ọlaedo a na-agwaghị agwa kpụọ.Ị ga-akpụ oriọna asaa maka ya; a ga na-amụnye oriọna ndị ahụ amụnye, ha ga na-enwukwa nihu ebe ọ dị.A ga-eji ọlaedo a na-agwaghị agwa mee ihe ịsọnyụ ọkụ ya nakwa ihe ịgụ ọkụ ya.Ọ ga-eji otu talent ọlaedo a na-agwaghị agwa mee ya, ya na arịa ya ndị a niile.Hụ na i mere ha dị ka ụkpụrụ ha nke e gosiri gị nugwu a si dị. 